1. 1911027 - Lista - og menningarsjóður úthlutun 2019 Á fundinn kom Hörður Skúlason , umsækjandi um styrk úr Lista - og menningarsjóði til að gera grein fyrir verkefni sínu . Í máli hans kom fram að hann sem nemandi í Kvikmyndaskóla Íslands hafi um skeið unnið að gerð stuttmyndar sem gerist í Þorlákshöfn . Hugmynd hans er m.a. að sýna myndina í Grunnskóla Þorlákshafnar og nýta tækifærið samhliða til að kynna Kvikmyndaskóla Íslands . Hörður óskar eftir stuðningi Lista - og menningarsjóðs við gerð myndarinnar . Bæjarráð telur verkefnið rúmast innan þeirra viðmiða sem Lista - og menningarsjóði eru sett og samþykkir að styrkja verkefnið um 100.000 kr . Niðurstaða fundar : 2. 1912001 - Vaktafyrirkomulag í íþróttamiðstöð Fyrir bæjarráði lá minnisblað frá íþrótta - og tómstundafulltrúa um breytingar á vaktafyrirkomulagi og mannahaldi í Íþróttamiðstöð sveitarfélagsins . Þar kemur m.a. fram að til skoðunar sé nýtt vaktakerfi sem kallar á viðbætur í starfsmannahaldi . Bæjarráð þakkar upplýsingarnar en þar sem ekki liggur fyrir kostnaðargreining á hinu nýja vaktafyrirkomulagi er ekki hægt að veita heimild fyrir tilgreindri breytingu . Bæjarráð felur íþrótta - og tómstundafulltrúa að kostnaðarreikna tilgreinda breytingu og leggja fyrir bæjarráð . Samhliða verði lögð fram hugmynd um hvernig mæta megi kostnaðaraukningu innan þess fjárhagsramma sem lagður var í fjárhagsáætlun fyrir árið 2020 . Niðurstaða fundar : 3. 1910047 - Minnisblað vegna frístundafræðings Fyrir bæjarráði lá tillaga frá íþrótta - og tómstundafulltrúa og skólastjóra Grunnskólans í Þorlákshöfn þar sem lagt er til að ráðinn verði frístundafræðingur við Frístund og félagsmiðstöð sveitarfélagsins . Í minnisblaðinu er sérstaklega kallað eftir aukinni samþættingu milli félagsmiðstöðvar , frístundar og sumarfrístundar . Bæjarráð tekur undir þörfina fyrir aukna samþættingu á því starfi sem minnisblaðið nær til . Þá telur bæjarráð fulla ástæðu til að yfirfara mönnunarmál og skipurit starfseminnar með það að markmiði að bæta þjónustu við börn og ungmenni . Bæjarráð felur því sviðsstjóra fjölskyldu - og fræðslusviðs að vinna með íþrótta - og tómstundafulltrúa og skólastjóra grunnskólans að þeim hugmyndum sem fram koma í minnisblaðinu innan þess fjárhagsramma sem fram kemur í nýsamþykktri fjárhagsáætlun fyrir komandi ár . Niðurstaða fundar : 4. 1806017 - Kosning í nefndir og ráð Sveitarfélagsins Ölfuss . Kosning í ráðgjafahópa um menningarmál og atvinnumál . Vísað til bæjarráðs frá bæjarstjórn til fullnaðarafgreiðslu . Bæjarráð samþykkir að skipa eftirfarandi aðila í ráðgjafahópa um menningarmál og atvinnumál . Fyrir bæjarráði lágu drög að áframhaldandi samningi vegna hýsingar - og rekstur tölvukerfis sveitarfélagsins við TRS . Bæjarráð samþykkir samninginn fyrir sitt leyti . Niðurstaða fundar : 6. 1810058 - Tilkynning um niðurfellingu af vegaskrá . Enn sem fyrr gerir bæjarráð athugasemdir við þá ákvörðun Vegagerðarinnar að fella mikið notaða vegi af vegaskrá og hvetur til þess að ákvörðunin verði dregin til baka . Búseta á jörðum í Ölfusi hefur verið í þróun á síðastliðnum árum . Bæjarráð ítrekar einnig fyrri bókun sína varðandi Sandhólsveg . Niðurstaða fundar : Fyrir bæjarráði lá afrit af umboði til áritunar lóðargagna til handa Kristni Pálssyni sérfræðingi á Umhverfis - og framkvæmdasviði . Bæjarráð samþykkir umboðið og felur bæjarstjóra að undirrita það . Niðurstaða fundar : Niðurstaða fundar : Fleira ekki gert . Fundi slitið kl. 09:50